Εγχειρίδιο του FreeBSD
Προηγ | Κεφάλαιο 4 Βασικές Έννοιες στο UNIX® | Επόμενο

# 4.4 Δομή Καταλόγου

Η ιεραρχική δομή του FreeBSD είναι ένα βασικό στοιχείο που πρέπει να γνωρίζετε αν θέλετε να έχετε μια ολοκληρωμένη εικόνα του συστήματος. Η πιο σημαντική έννοια είναι αυτή του ριζικού (root) καταλόγου, «/». Αυτός ο κατάλογος προσαρτάται (mount) πρώτος κατά την εκκίνηση και περιέχει το βασικό σύστημα ικανό να ετοιμάσει το Λ.Σ. για λειτουργία multi-user. Ο root κατάλογος περιέχει επίσης σημεία προσάρτησης για άλλα συστήματα αρχείων που προσαρτώνται κατά την μετάβαση σε κατάσταση λειτουργίας multi-user.

Σημείο προσάρτησης (mount point) είναι ένας κατάλογος στον οποίο μπορούν να αναπτυχθούν πρόσθετα συστήματα αρχείων σε ένα γονικό σύστημα αρχείων (συνήθως στο root σύστημα αρχείων). Αυτό περιγράφεται αναλυτικά στην ενότητα Τμήμα 4.5. Στα στάνταρντ σημεία προσάρτησης περιλαμβάνονται: οι `/usr`, `/var`, `/tmp`, `/mnt`, και `/cdrom`. Αυτοί οι κατάλογοι συνήθως είναι καταχωρημένοι στο αρχείο `/etc/fstab`. Το `/etc/fstab` είναι ένας πίνακας αντιστοιχίας διαφόρων συστημάτων αρχείων και σημείων προσάρτησης για αναφορά στο σύστημα. Τα περισσότερα συστήματα που αναφέρονται στο `/etc/fstab` προσαρτώνται αυτόματα κατά την εκκίνηση του συστήματος από το script rc(8) εκτός αν περιέχεται η επιλογή `noauto`. Λεπτομέρειες μπορείτε να βρείτε στο Τμήμα 4.6.1.

Μια πλήρη περιγραφή της ιεραρχίας του συστήματος αρχείων είναι διαθέσιμη στο hier(7). Ακολουθεί μια σύντομη ανασκόπηση με τους πιο συνήθεις καταλόγους.

Κατάλογος | Περιγραφή
--- | ---
`/` | Ριζικός (root) κατάλογος του συστήματος αρχείων.
`/bin/` | Χρήσιμα εργαλεία για περιβάλλον ενός ή πολλαπλών χρηστών.
`/boot/` | Προγράμματα και αρχεία ρυθμίσεων που χρησιμοποιούνται κατά την εκκίνηση του λειτουργικού συστήματος.
`/boot/defaults/` | Προκαθορισμένα αρχεία ρυθμίσεων εκκίνησης, δείτε loader.conf(5).
`/dev/` | Αρχεία συσκευών, δείτε intro(4).
`/etc/` | Αρχεία ρυθμίσεων συστήματος και σενάρια εκκίνησης.
`/etc/defaults/` | Προκαθορισμένα αρχεία ρυθμίσεων συστήματος, δείτε την rc(8).
`/etc/mail/` | Αρχεία ρυθμίσεων για πράκτορες μεταφοράς ηλεκτρ. ταχυδρομείου (ΜΤΑ) όπως το sendmail(8).
`/etc/namedb/` | Αρχεία ρυθμίσεων `named`, δείτε named(8).
`/etc/periodic/` | Σενάρια λειτουργιών που τρέχουν σε ημερήσια, εβδομαδιαία, και μηνιαία βάση, cron(8); δείτε periodic(8).
`/etc/ppp/` | Αρχεία ρυθμίσεων `ppp`, δείτε τις ppp(8).
`/mnt/` | Κενός κατάλογος που συνήθως χρησιμοποιείται από τους διαχειριστές συστημάτων ως προσωρινό σημείο προσάρτησης.
`/proc/` | Σύστημα αρχείων διεργασιών, δείτε τις procfs(5), mount_procfs(8).
`/rescue/` | Προγράμματα με στατική σύνδεση (static link) για ασφαλή επαναφορά συστήματος, δείτε την rescue(8).
`/root/` | Προσωπικός κατάλογος του χρήστη `root`.
`/sbin/` | Προγράμματα συστήματος και χρήσιμα εργαλεία διαχείρισης για περιβάλλον ενός ή πολλαπλών χρηστών.
`/tmp/` | Προσωρινά αρχεία. Τα περιεχόμενα του `/tmp` συνήθως δεν διατηρούνται μετά από επανεκκίνηση του συστήματος. Στο `/tmp` συνήθως προσαρτάται ένα σύστημα αρχείων μνήμης. Αυτό μπορεί να επιτευχθεί αυτομάτως χρησιμοποιώντας τις σχετικές μεταβλητές tmpmfs του rc.conf(5) (ή με μια καταχώρηση στον `/etc/fstab`, δείτε την mdmfs(8)).
`/usr/` | Περιέχονται σχεδόν όλα τα βοηθητικά προγράμματα και οι εφαρμογές χρηστών.
`/usr/bin/` | Κοινόχρηστα βοηθητικά προγράμματα, εργαλεία προγραμματισμού, και εφαρμογές.
`/usr/include/` | Στάνταρ αρχεία συμπερίληψης C (include files).
`/usr/lib/` | Αρχεία βιβλιοθηκών.
`/usr/libdata/` | Διάφορα αρχεία δεδομένων βοηθητικών προγραμμάτων.
`/usr/libexec/` | Δαίμονες συστήματος & βοηθητικά προγράμματα συστήματος (εκτελούνται από άλλα προγράμματα).

`/usr/local/`

Τοπικά εκτελέσιμα, βιβλιοθήκες, κτλ. Επίσης είναι και ο προκαθορισμένος προορισμός για προγράμματα που εγκαθίστανται από τα ports του FreeBSD. Μέσα στον `/usr/local`, χρησιμοποιείται γενικά η διάταξη του `/usr` που περιγράφεται στο hier(7). Εξαιρούνται οι κατάλογοι σελίδων βοηθείας man, που βρίσκεται άμεσα κάτω από τον `/usr/local` και όχι κάτω από τον `/usr/local/share`, καθώς και η τεκμηρίωση κάθε port που βρίσκεται στον `share/doc/`port`` .

`/usr/obj/` | Δέντρο προορισμού που εξαρτάται από την αρχιτεκτονική του μηχανήματος και παράγεται μεταγλωττίζοντας το δέντρο `/usr/src`.
`/usr/ports/` | Η Συλλογή Ports του FreeBSD (προαιρετικό).
`/usr/sbin/` | Δαίμονες συστήματος & βοηθητικά προγράμματα συστήματος (εκτελούνται από χρήστες).
`/usr/share/` | Αρχεία ανεξάρτητα από την Αρχιτεκτονική του μηχανήματος.
`/usr/src/` | Αρχεία BSD και/ή τοπικά αρχεία πηγαίου κώδικα.
`/usr/X11R6/` | Εκτελέσιμα, βιβλιοθήκες, κτλ. για την διανομή X11R6 (προαιρετικό).
`/var/` | Αρχεία αναφοράς (log) διαφόρων χρήσεων, temporary, transient, και spool. Μερικές φορές προσαρτάται στον `/var` ένα σύστημα αρχείων μνήμης. Αυτό μπορεί να επιτευχθεί αυτόματα χρησιμοποιώντας τις σχετικές μεταβλητές varmfs του rc.conf(5) (ή με μία καταχώρηση στο `/etc/fstab`, δείτε τις mdmfs(8)).
`/var/log/` | Διάφορα αρχεία συμβάντων του συστήματος.
`/var/mail/` | Αρχεία γραμματοκιβωτίου (mailbox) χρηστών.
`/var/spool/` | Διάφοροι κατάλογοι παροχέτευσης (spool) εκτυπωτών και ηλεκτρονικής αλληλογραφίας του συστήματος.
`/var/tmp/` | Προσωρινά (temporary) αρχεία. Τα αρχεία αυτά συνήθως διατηρούνται κατά την διάρκεια επανεκκίνησης του συστήματος, εκτός αν ο `/var` είναι ένα σύστημα αρχείων μνήμης.
`/var/yp/` | Απεικονίσεις (maps) NIS.

Προηγ | Αρχή | Επόμενο
Άδειες (Permissions) | Πάνω | Οργάνωση Δίσκου

Αυτό το κείμενο, και άλλα κείμενα, μπορεί να βρεθεί στο ftp://ftp.FreeBSD.org/pub/FreeBSD/doc/.

Για ερωτήσεις σχετικά με το FreeBSD, διαβάστε την τεκμηρίωση πριν να επικοινωνήσετε με την <questions@FreeBSD.org>.
Για ερωτήσεις σχετικά με αυτή την τεκμηρίωση, στείλτε e-mail στην <doc@FreeBSD.org>.